GENCO ปิดเกมส์วันนี้ร่วง 15% หลังยกเลิกแผนซื้อหุ้นในโรงไฟฟ้าขยะ
GENCO ปิดเกมส์วันนี้ร่วงกว่า 15% โดยราคาปิดตลาดอยู่ที่ 1.76 บาท ลบ 0.32 บาท หรือ 15.38% มูลค่าซื้อขายที่ 35.24 ล้านบาท ขณะที่ตลาดหุ้นไทยโดยรวมลบ 0.08%
28 ก.ค. 2558

ผู้สื่อข่าวรายงานว่า ราคาหุ้น บริษัทบริหารและพัฒนาเพื่อการอนุรักษ์สิ่งแวดล้อม จำกัด(มหาชน) หรือ GENCO ณ เวลา 10.39 น. ราคาอยู่ที่ 1.76 บาท ลบ 0.32 บาท หรือ 15.38% สูงสุด 2.02 บาท ตำสุด 1.46 บาท มูลค่าซื้อขายที่ 35.24 ล้านบาท ขณะที่ตลาดหุ้นไทยโดยรวมลบ 0.08%
ทั้งนี้ หลังจากที่บริษัทยกเลิกแผนการเข้าซื้อหุ้น 49% ในบริษัท พีเจที เทคโนโลยี จำกัด ซึ่งทำโรงไฟฟ้าขยะใน จ.ภูเก็ต มูลค่า 429.74 ล้านบาท หลังจากกบริษัทได้เข้าทำการตรวจสอบวิเคราะห์สถานะของกิจการ (Due Diligence) อย่างละเอียดถี่ถ้วนแล้วว่าธุรกิจดังกล่าวจะคืนทุนในระยะยาว และอาจจะมีอัตราของความเสี่ยงสูงในระยะยาวเช่นกัน และเพื่อรักษาผลประโยชน์ของผู้ถือหุ้นในด้านความเสี่ยงในการลงทุนครั้งนี้ทางบริษัทจึงเห็นสมควรยกเลิกการเข้าซื้อหุ้นของบริษัท พีเจที เทคโนโลยี จำกัด ดังกล่าว
อย่างไรก็ตาม จากราคาหุ้นที่ปรับตัวลงแรงวันนี้ อาจะเกิดจากแรงเทขายออกมาอย่างต่อเนื่องหลังจากที่บริษัทได้มีการยกเลิกดีลดังกล่าว